《都中杂兴之一》
清代·章在兹

入洛诚多事，游梁亦已频。半生欢结客，一刺肯依人。

不遇钟期听，何惭原宪贫。倚闾终日望，只是负慈亲。

作者简介：字素文，江南吴县人。顺治丁酉副榜。○我吴操选政莫盛于杨忠文公之《同风》，素文先生继之，每一部成，其序文文目，老媪仆人匿而不出，坊间演剧，予金始付之，此吴中佳话也。事载《质亡集》中。